आर्मी र एपीएफ भिड्ने
राखेप च्याम्पियनसिपअन्तर्गत ३१ औं पुरुष राष्ट्रिय भलिबलको उपाधिलाई त्रिभुवन आर्मी र एपीएफ क्लब भिड्ने भएका छन् । 
पोखरा — राखेप च्याम्पियनसिपअन्तर्गत ३१ औं पुरुष राष्ट्रिय भलिबलको उपाधिलाई त्रिभुवन आर्मी र एपीएफ क्लब भिड्ने भएका छन् । पोखरा रंगशालामा शुक्रवार आर्मीले अर्को विभागीय टोली नेपाल पुलिस र एपीएफले आयोजक पश्चिमाञ्चललाई हराउँदै उपाधि भिडन्त पक्का गरेका हुन् । आर्मीले संघर्षपूर्णमा पुलिसलाई ३–२ को सेटमा हराएको हो । आर्मीले २५–२३, १९–२५, २५–२३, १९–२५, १६–१४ ले नतिजा निकालेको थियो । एपीएफले पश्चिमाञ्चललाई २५–१६, २५–२१, २५–२३ ले हराएको थियो । तेस्रो स्थानका लागि आयोजक पश्चिमाञ्चल र नेपाल पुलिस क्लब भिड्ने छन् । महिला राष्ट्रिय भलिबलमा एपीएफ क्लब फाइनल पुगेको छ । पश्चिमाञ्चललाई २५–१८, २५–२२, २५–२२ को सोझो सेटमा हराएर एपीएफ उपाधि नजिक पुगेको हो । सेमिफाइनलमै नेपाल पुलिसलाई हराउँदै मध्यमाञ्चलले एपीएफविरुद्धको भेट पक्का गर्‍यो । न्यु डायमन्डका खेलाडीको सेट टिम नै मध्यमाञ्चलबाट उत्रँदा पुलिस क्लब ३–१ को सेटमा पराजित भयो । पुलिसले पहिलो सेट २२–२५ ले जिते पनि त्यसपछि लगातार २५–२०, २७–२५, २५–१३ ले सेट गुमायो । पश्चिमाञ्चल र पुलिसबीच तेस्रो स्थानलाई भिड्ने छन् ।अमृत र अरहान्त फाइनलमाकाठमाडौं– पश्चिमाञ्चलका अमृत थापामगर र मध्यमाञ्चलका अरहान्तकेशर सिंह राखेप च्याम्पियनसिपअन्तर्गत १० औं राष्ट्रिय स्क्वासको फाइनल पुगेका छन् । पुरुष सिंगलमा शुक्रबार सेमिफाइनलमा अमृतले मध्यमाञ्चलका राजेन्द्र शाक्यलाई ११–६, ११–८, ११–६ र अरहान्तले मध्यमाञ्चलका छिरी लामालाई ११–६, ११–३, ११–६ को सोझो सेटमा हराए ।महिला सिंगलमा पश्चिमाञ्चलकी कृष्णा थापा र मध्यमाञ्चलकी भावना सुनुवार फाइनल भिड्ने छन् । अमृतकी दिदी कृष्णाले मध्यमाञ्चलकी विपना ब्लोनलाई ११–६, १०–१२, १२–१०, ४–११, ११–८ र भावनाले आफ्नै टिमकी स्वस्थानी श्रेष्ठलाई ११–६, ११–२, ११–१ को सेटमा हराए । दुवै फाइनल शनिबार हुनेछ ।आर्मी र मध्यमाञ्चल च्याम्पियनकाठमाडौं– आर्मी क्लब र मध्यमाञ्चलले तेस्रो राष्ट्रिय सेपाकताक्रोका उपाधि जितेका छन् । रेगु स्पर्धाको पुरुषमा आर्मी र महिलामा मध्यमाञ्चल विजेता भए । स्थानीय टुँडिखेलमा पुरुष फाइनलतर्फ आर्मीले पूर्वाञ्चललाई २१–१३, २१–१७ को सोझो सेटमा हरायो । मध्यपश्चिमाञ्चललाई १९–२१, २१–१५ र १५–१२ को सेटमा हराउँदै मध्यमाञ्चल तेस्रो भयो । पाँच विकास क्षेत्र सहभागी महिलाको राउन्ड रोबिन लिगमा सबै खेलमा जितेको मध्यमाञ्चल विजेता भएको हो । पश्चिमाञ्चल दोस्रो र सुदूरपश्चिम तेस्रो भए ।